नित्यानंद होर एकान्त च पढ़ने लेई केई बारी पीर-खोह् पासै बी जंदे हे। इक बारी उत्थें इंदी भेंट इक अज्ञात योगी कन्ने होई। उस योगी दे व्यक्तित्व थमां ए इन्ने प्रभावत होए जे उसदा शिश्श बनने लेई तेआर होई गे। उस योगी नै इनें गी योग दे किस आसन दस्से। योग मार्ग दा परिचयात्मक ज्ञान दित्ता ते फ्ही ओ उत्थुंआ दा अदृशय होई गेआ। इनें उस योगी दी मती तपैश कीती पर उसदा कोई पता-थौह् नेईं लग्गा। इस घटना दे बाद इंदा मन उखड़न लगी पेआ। इनें मै च योगी बनने गा निशचै करी लैता। रणबीर पुस्तकालय च योग सरबंधी पुस्तकें दा इनें गूढ़ा अध्ययन कीता पर गुरू दे बगैर इनें गी य़ोग-साधना च औख औन लगी।